Борис Младенов-Young
До вчера ти се чувстваше дете…

chitanka.info

До вчера ти се чувстваше дете,

но днес откриваш, че не си такава;

тревога, неспокойство в теб расте

при мисълта, че нещо странно става.

Какво е то и от къде дойде?

Защо си в чувствата си променлива —

ту мъка свива твоето сърце,

ту непозната радост те облива.

Мечтаеш и копнееш сам-сама,

сълзите ти се леят без причина

и сляпо търси твоята душа

в миражи другата си половина.

Не се плаши дете! Дерзай напред!

Нормално е — навлизаш в пубертет.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.